CELEX: 32014D0520(01)
Language: sk
Date: 2014-05-15 00:00:00
Title: Vykonávacie rozhodnutie Komisie z 15. mája 2014 , ktorým sa prijímajú rozhodnutia Únie o dovoze určitých chemikálií podľa nariadenia Európskeho parlamentu a Rady (EÚ) č. 649/2012

20.5.2014   
            
            
               SK
            
            
               Úradný vestník Európskej únie
            
            
               C 152/2
            
         VYKONÁVACIE ROZHODNUTIE KOMISIE
   z 15. mája 2014,
   ktorým sa prijímajú rozhodnutia Únie o dovoze určitých chemikálií podľa nariadenia Európskeho parlamentu a Rady (EÚ) č. 649/2012
   (2014/C 152/02)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (1), a najmä na jeho článok 13 ods. 1 druhý pododsek,
   po konzultácii s výborom zriadeným podľa článku 133 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (2),
   keďže:
   
               (1)
            
            
               V súlade s nariadením (EÚ) č. 649/2012 má Komisia v mene Únie rozhodnúť, či povolí alebo nepovolí dovoz chemikálie do Únie v rámci postupu udeľovania predbežného súhlasu po predchádzajúcom ohlásení (ďalej len „postup PIC“).
            
         
               (2)
            
            
               Program Organizácie Spojených národov pre životné prostredie (ďalej len „UNEP“) a Organizácia pre výživu a poľnohospodárstvo (ďalej len „FAO“) boli poverené, aby zabezpečili funkciu sekretariátu pri vykonávaní postupu PIC stanoveného Rotterdamským dohovorom o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode (ďalej len „Rotterdamský dohovor“), ktorý sa schválil rozhodnutím Rady 2006/730/ES (3).
            
         
               (3)
            
            
               Komisia konajúca ako spoločný poverený orgán musí v mene Únie a jej členských štátov zasielať rozhodnutia o dovoze chemikálií, na ktoré sa vzťahuje postup PIC, sekretariátu Rotterdamského dohovoru.
            
         
               (4)
            
            
               Do zoznamu chemikálií, na ktoré sa vzťahuje postup PIC, bola rozhodnutím RC.6/4 prijatým na šiestom zasadnutí konferencie zmluvných strán Rotterdamského dohovoru zaradená chemikália azínfos-metyl používaná ako pesticíd. Komisia dostala od sekretariátu Rotterdamského dohovoru informácie o tejto chemikálii v podobe usmerňujúceho dokumentu k rozhodnutiu. Na základe nariadenia Európskeho parlamentu a Rady (ES) č. 1107/2009 (4) je uvádzanie chemikálie azínfos-metyl ako zložky zmesí používaných ako prípravky na ochranu rastlín na trh a jej používanie zakázané.
            
         
               (5)
            
            
               Do zoznamu chemikálií, na ktoré sa vzťahuje postup PIC, bola rozhodnutím RC.6/5 prijatým na šiestom zasadnutí konferencie zmluvných strán Rotterdamského dohovoru zaradená komerčná chemikália pentabrómdifenyléter, ktorá zahŕňa chemikálie tetrabrómdifenyléter a pentabrómdifenyléter a ktorá sa používa ako priemyselná chemikália. Komisia dostala od sekretariátu Rotterdamského dohovoru informácie o tejto chemikálii v podobe usmerňujúceho dokumentu k rozhodnutiu. Na základe nariadenia Európskeho parlamentu a Rady (ES) č. 850/2004 (5) je výroba chemikálií tetrabrómdifenyléter a pentabrómdifenyléter, ich uvádzanie na trh a ich používanie zakázané, s výhradou osobitných výnimiek.
            
         
               (6)
            
            
               Do zoznamu chemikálií, na ktoré sa vzťahuje postup PIC, bola rozhodnutím RC.6/6 prijatým na šiestom zasadnutí konferencie zmluvných strán Rotterdamského dohovoru zaradená komerčná chemikália oktabrómdifenyléter, ktorá zahŕňa chemikálie hexabrómdifenyléter a heptabrómdifenyléter a ktorá sa používa ako priemyselná chemikália. Komisia dostala od sekretariátu Rotterdamského dohovoru informácie o tejto chemikálii v podobe usmerňujúceho dokumentu k rozhodnutiu. Na základe nariadenia (ES) č. 850/2004 je výroba chemikálií hexabrómdifenyléter a heptabrómdifenyléter, ich uvádzanie na trh a ich používanie zakázané, s výhradou osobitných výnimiek.
            
         
               (7)
            
            
               Do zoznamu chemikálií, na ktoré sa vzťahuje postup PIC, boli rozhodnutím RC.6/7 prijatým na šiestom zasadnutí konferencie zmluvných strán Rotterdamského dohovoru zaradené chemikálie kyselina perfluóroktán-sulfónová, perfluóroktánsulfonáty, perfluóroktánsulfonamidy a perfluóroktánsulfonyly používané ako priemyselné chemikálie. Komisia dostala od sekretariátu Rotterdamského dohovoru informácie o tejto chemikálii v podobe usmerňujúceho dokumentu k rozhodnutiu. Na základe nariadenia (ES) č. 850/2004 je výroba chemikálií kyselina perfluóroktán-sulfónová, perfluóroktánsulfonáty, perfluóroktánsulfonamidy a perfluóroktánsulfonyly, ich uvádzanie na trh a ich používanie zakázané, s výhradou niekoľkých osobitných výnimiek.
            
         
               (8)
            
            
               V súvislosti s chemikáliami azínfos-metyl, komerčný pentabrómdifenyléter, komerčný oktabrómdifenyléter, kyselina perfluóroktán-sulfónová, perfluóroktánsulfonáty, perfluóroktánsulfonamidy a perfluóroktánsulfonyly by sa malo prijať konečné rozhodnutie o ich dovoze,
            
         ROZHODLA TAKTO:
   Jediný článok
   Prijíma sa konečné rozhodnutie o dovoze chemikálií azínfos-metyl, komerčný pentabrómdifenyléter, komerčný oktabrómdifenyléter, kyselina perfluóroktán-sulfónová, perfluóroktánsulfonáty, perfluóroktánsulfonamidy a perfluóroktánsulfonyly v zmysle formulárov odpovede dovážajúcej krajiny uvedených v prílohe.
   
      V Bruseli 15. mája 2014
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 201, 27.7.2012, s. 60.
   
      (2)  Ú. v. EÚ L 396, 30.12.2006, s. 1.
   
      (3)  Rozhodnutie Rady 2006/730/ES z 25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode (Ú. v. EÚ L 299, 28.10.2006, s. 23).
   
      (4)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
   
      (5)  Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 30.4.2004, s. 7).
   
      PRÍLOHA